
2022 жылғы «10» маусым                  № 90                            Нұр-Сұлтан қаласы


Кеден одағының «Төменвольтті жабдықтың қауіпсіздігі туралы» техникалық регламентіне (КО ТР 004/2011) өзгерістер енгізу туралы

2014 жылғы 29 мамырдағы Еуразиялық экономикалық одақ туралы шарттың 52-бабына және Жоғары Еуразиялық экономикалық кеңестің 2014 жылғы 23 желтоқсандағы №98 шешімімен бекітілген Еуразиялық экономикалық комиссияның Жұмыс регламентіне №1 қосымшаның 29-тармағына сәйкес Еуразиялық экономикалық комиссия Кеңесі  шешті:
1. Қосымшаға сәйкес Кеден одағы Комиссиясының 2011 жылғы 16 тамыздағы №768 шешімімен қабылданған Кеден одағының «Төменвольтті жабдықтың қауіпсіздігі туралы» техникалық регламентіне (КО ТР 004/2011) өзгерістер енгізілсін.
2. Осы Шешім ресми жарияланған күнінен бастап күнтізбелік 180 күн  өткен соң күшіне енеді.

	Еуразиялық экономикалық комиссия Кеңесінің 2022 жылғы 10 маусымдағы № 90 шешіміне
ҚОСЫМША



Кеден одағының «Төменвольтті жабдықтың қауіпсіздігі туралы» техникалық регламентіне (КО ТР 004/2011) енгізілетін 
ӨЗГЕРІСТЕР

1. Мәтін бойынша тиісті  септіктегі «осы Кеден одағының техникалық регламенті» деген сөздер тиісті септіктегі «осы Техникалық регламент» деген сөздермен ауыстырылсын, тиісті септіктегі «Кеден одағының бірыңғай кедендік аумағы» деген сөздер тиісті септіктегі «Одақтың кедендік аумағы» деген сөздермен ауыстырылсын, тиісті  септіктегі «Кеден одағына мүше мемлекеттердің нарығындағы өнім айналымының бірыңғай белгісі» деген сөздер тиісті септіктегі «Одақ нарығындағы өнім айналымының бірыңғай белгісі» деген сөздермен ауыстырылсын. 
2. Кіріспенің 2 және 3-тармақтары мынадай редакцияда жазылсын:
«2. Осы Техникалық регламент Еуразиялық экономикалық одақтың (бұдан әрі – Одақ) кедендік аумағында төмен вольтты жабдыққа қойылатын қолданылуы және орындалуы үшін міндетті бірыңғай талаптарды белгілеу, сондай-ақ Одақтың кедендік аумағында айналымға шығарылатын төмен вольтты жабдықтың еркін қозғалысын қамтамасыз ету мақсатында әзірленді. 
3. Егер төмен вольтты жабдыққа қатысты оған қойылатын талаптарды белгілейтін Одақтың (Кеден одағының) өзге де техникалық регламенттері қабылданса, онда мұндай жабдық оған қолданылатын Одақтың (Кеден одағының) барлық техникалық регламенттерінің талаптарына сәйкес келуге тиіс.».
3. 1-баптың 2-тармағы мынадай редакцияда жазылсын:
«2. Осы техникалық регламент: 
а) мынадай:
жайылымдық қоршауларды басқару құрылғыларының;
әуе, су, жерүсті және жерасты көлігінің көлік құралдарында пайдалану үшін әдейілеп арналған;
атом энергиясын пайдалану саласындағы қауіпсіздікті қамтамасыз ету үшін әдейілеп арналған;
пайдалануда (қолданыста) болған;
кәбілдерді, сымдарды, бауларды қоспағанда, Кеден одағының «Машиналар мен жабдықтардың қауіпсіздігі туралы» (КО ТР 010/2011), «Лифтілердің қауіпсіздігі» (КО ТР 011/2011) және «Жарылыс қауіпті орталарда жұмыс істеуге арналған жабдықтардың қауіпсіздігі туралы» (КО ТР 012/2011) техникалық регламенттерін қолдану саласына кіретін және оның талаптарына сәйкестігін растауға жататын;
заңды тұлғалар және дара кәсіпкерлер ретінде тіркелген жеке тұлғалар дайындайтын, одақтың кедендік аумағында айналысқа жіберуге, өтеусіз негізде беруге, прокатқа, жалдауға немесе жалға беруге арналмаған төмен вольтты жабдыққа;
б) медициналық бұйымдарға;
в) қорғаныс және қауіпсіздік мүдделерін қамтамасыз етуге арналған, оның ішінде мемлекеттік қорғаныс тапсырысы бойынша жеткізілетін қорғаныс өніміне;
г) осы төмен вольтты жабдықты дайындаушы шарт негізінде жеткізетін төмен вольтты жабдықтың құрамдас бөліктеріне (тораптарға, жиынтықтауыштарға және компоненттерге), осы құрамдас бөліктер олар арналған төмен вольтты жабдыққа салынғандардан басқа тұтынушыға (пайдаланушыға) қолжетімді болмауы шартымен;
д) қауіпсіздігі осы құрамдас бөліктердің басқа электр жабдығына қалай салынғандығымен ішінара немесе толық айқындалатын және осы жабдықтың құрамына қарағанда басқаша бағалануы (сыналуы) мүмкін болмайтын (мысалы, қосқыштар, орамдық сымдар, баспа платалары, микро ажыратқыштар, реле, реле), интегралдық схемалар, дискретті жартылай өткізгіш аспаптар, конденсаторлар, индуктивтілік катушкалары, резисторлар, сүзгілер және баспа платаларында немесе корпустардың немесе қорғаныш қабықтарының ішінде өзге тәсілмен монтаждауға арналған басқа да компоненттер) төмен вольтты жабдықтың құрамдас бөліктеріне (тораптарға, жиынтықтаушыларға және компоненттерге) қолданылмайды.
4. 2-бапта:
1) үшінші абзац мынадай редакцияда жазылсын:
«импорттаушы - мүше мемлекеттің заңнамасында белгіленген тәртіппен оның аумағында дара кәсіпкер ретінде тіркелген, шетелдік дайындаушымен (сатушымен) өнімді беруге арналған сыртқы сауда шартын жасасқан, осы өнімді одақтың кедендік аумағында айналымға шығаруды және (немесе) оны Одақтың кедендік аумағына өткізуді жүзеге асыратын және өнімнің техникалық регламенттердің талаптарына сәйкестігі үшін жауапты болатын заңды тұлға немесе жеке тұлға;»;
2) үшінші абзацтан кейін мынадай мазмұндағы абзацтармен толықтырылсын:
«төмен вольтты жабдық - барлық кірулер мен шығуларда номиналды кернеуі (ұшқын разрядының импульстік кернеуін қоспағанда) 1000 В айнымалы токтан және 1500 В тұрақты токтан аспайтын электр жабдығы;
«бұрын пайдалануда болған төмен вольтті жабдық – тұтынушы (пайдаланушы) мақсаты бойынша қолданған, ол туралы құжаттық растамасы бар, бір немесе бірнеше пайдалану белгілері бар (ластану, сыртқы және ішкі шаңдану, экстремалды температураның, сұйықтықтардың немесе күн сәулесінің әсер ету іздері, коррозия, патина, ысқылау, сызаттар, майысулар және басқа да зақымданулар, бұзылған немесе өзгертілген сату алдындағы параметрлер мен бағдарламалар, жөнделген немесе ауыстырылған тораптар, бөлшектер мен компоненттер, пломбалардың, стопорлардың, бітеуіштердің, қорғаныш жабындардың, қабықтардың, футлярларды және пайдалану кезінде алып тасталатын өзге де элементтердің болмауы) төмен вольтті жабдық;»; 
3) төртінші абзац мынадай редакцияда жазылсын:
«электр жабдығының номиналды кернеуі - осы жабдықта және оған арналған пайдалану құжаттарында дайындаушы көрсеткен электр жабдығының кіру және (немесе) шығу кернеуі (кернеу диапазоны);»;
4) бесінші абзацтан кейін мынадай мазмұндағы абзацпен толықтырылсын:
«төменвольтті жабдық партиясы - белгілі бір уақыт аралығы ішінде сол бір өндірістік жағдайларда өндірілген және бір тауарға ілеспе құжатпен бірге жүретін бір атаудағы және (немесе) белгіленімедегі төменвольтті жабдық бірліктерінің жиынтығы;»;
5) сегізінші абзацтан кейін мынадай мазмұндағы абзацпен толықтырылсын:
«тұрмыстық мақсаттағы электр жабдығы - тұтынушының (пайдаланушының) өндірістік, сауда немесе өзге де коммерциялық қызметпен байланысты емес мақсаттарда қолдануына арналған, пайдалану құжаттарында тұрмыста қолдануға тыйым салынбайтын электр жабдығы.».
5. 3-баптың 1-тармағының мәтіні бойынша «Кеден одағының, ЕурАзЭҚ-тың» деген сөздер «Одақтың (Кеден одағының)» деген сөздермен ауыстырылсын.
6. 4-бапта:
1) екінші абзац мынадай редакцияда жазылсын:
«электр тогының соғуынан қорғаудың қажетті деңгейі;»;
2) төртінші абзацтағы «айналмалы» деген сөз «қозғалатын» деген сөзбен ауыстырылсын.
7. 5-бапта: 
1) 1-тармақта:
бірінші абзацтағы «(типі, маркасы, моделі)», «және оған қоса берілетін пайдалану құжаттарында көрсетілген» деген сөздер алып тасталсын;
екінші абзацтағы «(типі, маркасы, моделі)» деген сөздер алып тасталсын;
2) 2-тармақтың алтыншы абзацындағы «(типі, маркасы, моделі (бар болса))» деген сөздер алып тасталсын;
3) 4-тармақтың алтыншы абзацындағы «– оларға талаптар белгілеу» деген сөздер алып тасталсын;
4) 5-тармақ мынадай редакцияда жазылсын:
«5. Пайдалану құжаттары орыс тілінде және Одаққа мүше мемлекеттің заңнамасында тиісті талаптар болған кезде аумағында өнім өткізілетін Одаққа мүше мемлекеттің мемлекеттік тілінде (мемлекеттік тілдерде) орындалады. Тауардың әріптік белгілері, тиісті атаулар, елді мекендердің атаулары және пайдалану құжаттарындағы басқа да атаулар мен деректемелер басқа тілдерде берілуі мүмкін. Өлшем бірліктері олардың халықаралық белгілері пайдаланыла отырып жүргізілуі мүмкін.
Осы баптың 4-тармағында келтірілген тұрмыстық мақсаттағы төмен вольтты жабдық туралы мәліметтер қағаз жеткізгіште ұсынылуға тиіс. Тұрмыстық мақсаттағы төмен вольтты жабдыққа электрондық жеткізгіштердегі пайдалану құжаттарының жиынтығы қоса берілуі мүмкін.
Тұрмыстық емес мақсаттағы төмен вольтты жабдықтардың жиынтығына кіретін пайдалану құжаттары тек электрондық тасығыштарда орындалуы мүмкін.
Егер осы баптың 4-тармағында көзделген мәліметтердің көлемі мүмкіндік берсе, онда пайдалану құжаттарын жасамауға, ал мәліметтерді жабдықтың өзінде немесе оның орамында көрсетуге жол беріледі.».
8. 6-бапта:
1) 1-тармақтағы «Қолданылуы нәтижесінде ерікті негізде Кеден одағының техникалық регламенті талаптарының сақталуы қамтамасыз етілетін стандарттар тізбесі» деген сөздер «Қолданылуы нәтижесінде ерікті негізде осы Техникалық регламент талаптарының сақталуы қамтамасыз етілетін халықаралық және өңірлік (мемлекетаралық) стандарттардың, ал олар болмаған жағдайда ұлттық (мемлекеттік) стандарттардың тізбесі» деген сөздермен ауыстырылсын;
[bookmark: _GoBack]2) 2-тармақтағы «Зерттеу (сынау) және өлшеу қағидалары мен әдістерін, оның ішінде Кеден одағының техникалық регламентінің талаптарын қолдану және орындау және өнімнің сәйкестігін бағалауды (растауды) жүзеге асыру үшін қажетті үлгілерді іріктеу қағидаларын қамтитын стандарттар тізбесі» деген сөздер «халықаралық және өңірлік (мемлекетаралық) стандарттардың, ал олар болмаған жағдайда – зерттеу (сынау) және өлшеу қағидалары мен әдістерін, оның ішінде осы Техникалық регламенттің талаптарын қолдану мен орындау және техникалық реттеу объектілерінің сәйкестігін бағалауды жүзеге асыру үшін қажетті үлгілерді іріктеу қағидаларын қамтитын ұлттық (мемлекеттік) стандарттардың тізбесі» деген сөздермен ауыстырылсын».
9. 7-бапта:
1) 4-тармақтың бірінші және екінші абзацтарындағы және 6-тармақтың 6.2-тармақшасының бірінші абзацындағы «Кеден одағының сертификаттау жөніндегі органдарының және сынақ зертханаларының (орталықтарының) бірыңғай тізілімі» деген сөздер «Одақтың сәйкестікті бағалау жөніндегі органдарының бірыңғай тізілімі» деген сөздермен ауыстырылсын;
2) 9-тармақтың бірінші абзацының бірінші сөйлеміндегі «Кеден одағының заңнамасында» деген сөздер «Одақтың құқығына кіретін актілерде» деген сөздермен ауыстырылсын;
3) 11-тармақтағы «Кеден одағына мүше мемлекеттердің» деген сөздер «Одаққа мүше мемлекеттердің» деген сөздермен ауыстырылсын.
10. 8-баптың 5-тармағындағы «Кеден одағының, ЕурАзЭҚ-тың» деген сөздер «Одақтың (Кеден одағының)» деген сөздермен ауыстырылсын.
11. 9-баптың күші жойылды деп танылсын.
12. Көрсетілген техникалық регламентке қосымшада:
1) 1-тармақ мынадай мазмұндағы абзацтармен толықтырылсын:
«тұрмыстық электр жабдықтарын автоматты басқару құрылғылары;
басқару пульттері мен панельдері, контроллерлер.»;
2) 2 – 4-тармақтар мынадай редакцияда жазылсын:
«2. Дербес электрондық есептеу машиналары (дербес компьютерлер):
дербес электрондық есептеу машиналары, оның ішінде жүйелік блоктар;
кассалық аппараттар, оның ішінде есептеу машинасымен бірге жұмыс істейтін аппараттар.
3. Дербес электрондық есептеу машиналарына қосылатын тұрмыстық және офистік мақсаттағы төмен вольтты жабдық:
сканерлер, принтерлер және көшіру аппараттары (көп функциялы құрылғыларды қоса алғанда);
мониторлар;
үздіксіз қоректендіру көздері;
белсенді акустикалық жүйелер;
мультимедиялық проекторлар.
4. Электрмен қыздырғыш аспап.»;
3) 7-тармақ «, балқымалы сақтандырғыштар, тарату құрылғылары, ауыстырып қосқыштар, контакторлар, іске қосқыштар» деген сөздермен толықтырылсын;
4) 8 және 9-тармақтар алып тасталсын.


_____________

